5. melléklet

**HATÁSVIZSGÁLATI LAP**

**Komárom Város Önkormányzat Képviselő-testületének a fiatalok első lakáshoz jutásának támogatásáról szóló …./2021. (I….) rendelet tervezetéhez**

1. **Társadalmi hatások**

A rendelet elősegíti Komárom városában a fiatalok letelepedését és családalapítását. Hosszabb távon ez a település lakosságszámának megtartásához, esetleg növekedéséhez vezethet, s gátolhatja a népesség elöregedését és/vagy elvándorlását.

1. **Gazdasági, költségvetési hatások**

A rendelet bevezetésével Komárom Város Önkormányzatának bevételei nem növekednek ugyan, de a fiatal szakemberek helyben maradásával vagy ide költözésével településünk versenyképessége javul.

A 2021. évi költségvetésben a támogatási összegre elegendő fedezet – 25 millió forint - betervezésre került.

1. **Környezeti és egészségügyi következmények**

A rendeletben foglaltak végrehajtásának környezetre gyakorolt hatása, illetve egészségügyi következménye nincs.

1. **Adminisztratív terheket befolyásoló hatások**

A rendeletben foglaltak végrehajtása a Polgármesteri Hivatal dolgozóinak adminisztratív terheit növeli. Többlet feladat lesz a támogatás elbírálása, folyósítása.

1. **A jogszabály megalkotásának szükségessége, a jogalkotás elmaradásának várható következményei**

A támogatás jogszerű és szabályszerű felhasználásának feltétele a rendelet tervezetben szereplő követelmények, eljárások szabályozása.

1. **A jogszabály alkalmazásához szükséges személyi, szervezeti, tárgyi és pénzügyi feltételek**

A jogszabály alkalmazásához szükséges személyi, szervezeti, tárgyi és pénzügyi feltételek a Polgármesteri Hivatalban rendelkezésre állnak.

**7. Adatvédelmi hatások**

A rendeletben foglaltak végrehajtásának adatvédelmi hatása nincs.